# Grozījumi un papildinājumi Nolīgumā par pasažieru starptautisko satiksmi (*SMPS*), kas stājas spēkā 01.05.2022

(saskaņoti Dzelzceļu sadarbības organizācijas (*OSŽD*) Transporta tiesību komisijas sanāksmē par *SMPS* jautājumiem 2021. gada 23.–25. novembrī un apstiprināti *OSŽD* Komitejas locekļu sēdē 6/2021 2021. gada 7. decembrī)

| **Nr.****p. k.** | **Panti** | **Paragrāfi, punkti** | **Priekšlikuma saturs** |
| --- | --- | --- | --- |
| 1. | I nodaļa2. pants“Termini” |  | Izteikt terminu “infrastruktūras pārvaldītājs” šādā redakcijā:“**infrastruktūras pārvaldītājs**– juridiska persona, kas pārvadātājiem sniedz pakalpojumus infrastruktūras izmantošanas jomā;” |
| 2. | II nodaļa7. pants“Braukšanas dokumenti” | 6. § | Izteikt šādā redakcijā:“6. § Pārvadātāji, ņemot vērā tehniskās iespējas un pamatojoties uz savstarpēji noslēgtiem līgumiem, sniedz pasažieriem braukšanas dokumentu, tostarp elektronisko, iegādes pakalpojumu ar samaksu tīmekļa vietnē.Pēc apmaksas veikšanas un pasūtījuma numura saņemšanas braukšanas dokumentu pārdošanas sistēmā vai elektroniskā braukšanas dokumenta identifikācijas numura saņemšanas pārvadājuma līgums starp pasažieri un līgumpārvadātāju uzskatāms par noslēgtu.Elektroniskā braukšanas dokumenta esību apliecina:- braukšanas dokumenta iegādes pasūtījuma apstiprinājuma izdruka, kurā ir norādīti pamatdati par braucienu un pasažieri;- braukšanas dokumenta iegādes pasūtījuma apstiprinājums, kurš ir attēlots elektroniskā informācijas nesējā un kurā ir norādīti pamatdati par braucienu un pasažieri.Pirms pasažiera iekāpšanas vilcienā pārvadātājs pārbauda pasažiera, kura braukšanas tiesības apliecina elektroniskais braukšanas dokuments, personu apliecinošā dokumenta datu atbilstību pārvadātāja rīcībā esošajai informācijai, un šo datu neatbilstības gadījumā pasažierim iekāpšana vilcienā ir liegta.” |
| 3. | II nodaļa8. pants“Biļete un piemaksas kvīts” | Jauns 3. § | Papildināt ar jaunu 3. paragrāfu šādā redakcijā:“3. § Saskaņā ar valsts nacionālo normatīvo aktu prasībām par braukšanas dokumentu noformēšanu uz biļetes var būt norādīta cita informācija, tostarp pasažiera personas dati saskaņā ar personu apliecinošu dokumentu.”Attiecīgi mainīt nākamā paragrāfa numerāciju. |
| 4. | II nodaļa15. pants“Braukšanas dokumentu kontrole” | 1. § | Izteikt pirmo rindkopu šādā redakcijā:“1. § Pēc vagonu apkalpojošo darbinieku vai attiecīgo kontroles institūciju pārstāvju pieprasījuma pasažierim jāuzrāda braukšanas dokuments. Ja braukšanas dokumentā norādīti pasažiera personas dati, pasažierim jāuzrāda arī personu apliecinošs dokuments, bet, ja pasažieris izmanto braukšanas dokumentu ar atlaidi, viņam jāuzrāda arī dokuments, kas apstiprina tiesības uz atlaidi.” |
| 5. | II nodaļa16. pants“Rokas bagāžas un dzīvnieku pārvadāšana” | 2. §3. §4. § | Izteikt šādā redakcijā:“2. § Kopējā bez maksas pārvadājamās rokas bagāžas masa uz katru noformēto vietu nedrīkst pārsniegt 36 kg pieaugušam pasažierim un 15 kg bērnam līdz 12 gadu vecumam.”Izteikt pēdējo teikumu šādā redakcijā:“Kā rokas bagāžu, kas pārsniedz noteikto normu un ko bez maksas ved pasažieris, ir pieļaujams pārvadāt bērnu ratiņus, ja bērns, kam šie ratiņi paredzēti, brauc vilcienā, kā arī ierīces, kas norādītas Nolīguma 13. panta 7. paragrāfā.”Izteikt otro rindkopu šādā redakcijā:“Suņu pārvadāšana bez speciālas taras ir atļauta tikai ar uzpurni un pavadā. Tādi suņi pasažierim jāved atsevišķā kupeju vagona kupejā (ne vairāk kā divi suņi vienā kupejā), kā arī augstākas klases vagona kupejā, ja tas saskaņots ar pārvadātāju. Turklāt pasažierim jāsamaksā braukšanas dokumentu maksa pēc pilna tarifa atbilstoši neaizņemto vietu skaitam kupejā.” |
| 6. | V nodaļa35. pants“Pārvadājuma maksājumu atpakaļatdošana” | 7. § | Izteikt pirmo rindkopu šādā redakcijā:“7. § Šā panta 4 § 1) un 3) punktā noteiktajos gadījumos samaksāto summu atpakaļatdošana notiek pieprasījuma veikšanas brīdī.” |
| 7. | VI nodaļa39. pants “Atbildība bagāžas un kravas bagāžas pilnīga vai daļēja zuduma un tās bojājuma gadījumā” | 2. §4. § | Izteikt 4. punktu šādā redakcijā:“4) tas, ka nosūtītājs, piemērojot nepareizus, neprecīzus vai nepilnus nosaukumus, pārvadājumam ir nodevis aizliegtus priekšmetus, kas ir uzskaitīti Nolīguma 21. panta 2. paragrāfā un 28. panta 2. paragrāfā.”Izteikt šādā redakcijā:“4. § Ja lietas apstākļi norāda uz to, ka bagāžas vai kravas bagāžas zudumu vai bojājumu varēja izraisīt šā panta 2. § 3) un 4) punktā minētie apstākļi, tad uzskata, ka kaitējums ir nodarīts šo apstākļu dēļ, kamēr nosūtītājs vai saņēmējs nepierāda pretējo.”  |